เกรียน ฟิคชั่น
รายชื่อตอน > ฤดูกาลที่ 1

| ตอนที่ | ชื่อตอน | คำโปรย (เนื้อหา) | วันที่ออกอากาศ | นักแสดงรับเชิญ |
| --- | --- | --- | --- | --- |
| 1 | Episode 1 เกรียนก๊วน ป่วนคาเดท | เมื่อแก๊งค์เกรียนฟิคชั่น รับงานถ่ายพรีเซนเตชั่นสถาบัน "คาเดทสตาร์" งานนี้วุ่นวายเมื่อม่อนเกิดอารมณ์คึก เอากล้วยไปแจกท่อระบายน้ำของสระว่ายน้ำ กลายเป็นปัญหาที่แก๊งค์เกรียนจัดการกันไม่ได้ซะที เลยต้องพึ่งพาปราโมทย์เพื่อนสนิทของอาจารย์เสน่ห์ ที่เปรียบเสมือนพระเอกขี่ม้าขาว (?) มาช่วยจัดการปัญหาได้สำเร็จ พร้อมชักชวนให้แก๊งค์เกรียนมาร่วมทำโปรดักชั่นเฮ้าส์ ที่กำลังจะเปิดด้วยกัน โดยใช้ชื่อว่า "เกรียนเฮ้าส์ สตูดิโอ" | 5 ตุลาคม 2557 | วิชญ์วิสิฐ หิรัญวงษ์กุล (พิช วงออกัส) เจี๊ยบ เชิญยิ้ม |
| 2 | Episode 2 สวย แหก บ้าน ล้านนาฐาปนีย์ | ประเดิมงานแรกด้วยการถ่ายพรีเซนเตชั่นหมู่­บ้านหรู “ฐาปนีย์ล้านนา” ที่ปราโมทย์ได้ทำสัญญากับกรวิทย์ ผู้เป็นเจ้าของหมู่บ้านว่าจะทำให้ฟรีแลกกับบ้านเกรียนเฮ้าส์ อันเป็นที่ทำงานแห่งใหม่ของเหล่าเกรียนฟิค­ชั่น แต่จะไปรอดไหม เมื่อโมนพานุดี แฟนสาวที่ไม่ปลื้มเพื่อนๆ ชาวเกรี­ยนเอาเสียเลย จนสุดท้ายโมนต้องออกจากแก๊งค์เกรียนไปอย่างน่าเสียดาย พร้อมกับการเข้ามาของอ้น เบ๊จอมป่วนที่สร้างความวุ่นวายและน่ารำคาญสุดๆ ให้กับพลพรรคชาวเกรียน งานนี้จะวุ่นแค่ไหน แล้วพวกเขาจะช่วยปราโมทย์ทำงานแลกบ้า­นสำเร็จหรือไม่ | 12 ตุลาคม 2557 |  |
| 3 | Episode 3 แม่บอกให้ไต่ ขึ้นไปเป็นดาว | เรื่องราวชุลมุนของแก๊งเกรียนยังไม่ทันซา เรื่องราวใหม่ก็เริ่มขึ้นเมื่อ “แดงต้อย” อาจารย์คู่กัด ไม้เบื่อไม้เมาของเหล่าแก๊งเกรียน ที่ผันตัวไปเป็นนักปั้นดารา กลับมาคราวนี้เขามาพร้อมกับ “ริวจิ” เด็กปั้นคนใหม่ พวกเขาจะต้องทำพรีเซ็นเตชั่นให้ริวจิไปประกวดรายการจตุบุรุษ ซึ่งเป็นงานหินมากๆ เพราะริวจิร้อง เต้น เล่นละครได้แย่สุดๆ พวกเขาจะรับมือและแก้ไขสถานการณ์นี้อย่างไร และบทสรุปของปัญหาที่ค้างคาใจระหว่างตี๋กับแดงต้อยจะเป็นอย่างไร | 19 ตุลาคม 2557 | นิติ ชัยชิตาทร |
| 4 | Episode 4 Only Me | แก๊งค์เกรียนได้รับงานติดต่อให้ลงเสียงตัวละครในละครเวทีเรื่องหนึ่ง งานนี้ต้องการผู้หญิงที่เสียงเพราะและร้องเพลงได้ โอ๊ตรู้จักเฟอร์นิก้า และคุยจีบกันมาได้สักพักผ่าน Social Media แต่ยังไม่เคยเจอตัวจริงกัน โอ๊ตตื้อให้เฟอร์นิก้ามาช่วยลงเสียงให้ แต่ก็ปฏิเสธมาตลอด สุดท้ายเธอใจอ่อน แต่มีข้อแม้ว่าโอ๊ตจะต้องพาเธอไปเที่ยว เมื่อเจอกันเฟอร์นิก้ากลับไม่ได้สวยอย่างที่หวังไว้ โอ๊ตผิดหวังมาก แต่ต้องแกล้งทำเป็นจีบต่อจนกว่างานจะเสร็จ เพราะคิดว่าถ้าเธอรู้ความจริงงานคงพัง ด้านฝั่งของม่อนกับอ้นก็เริ่มสังเกตความผิดปกติของต๊อก | 26 ตุลาคม 2557 | - |
| 5 | Episode 5 เกรียนเห็นผี | รายการผีรายการหนึ่งต้องการหาบ้านผีสิงในจังหวัดเชียงใหม่ ปราโมทย์ต้องการให้แก๊งค์เกรียนถ่ายวิดีโอในตึกร้างโรงพยาบาลเวชปัญญา แก๊งค์เกรียนตกลงรับทำโดยมีม่อนเป็นตัวตั้งตัวตีเพราะรู้เรื่องผีเยอะและชอบรายการแนวนี้ จนทุกคนแอบหมั่นไส้ความอวดเก่งของม่อน จึงรวมหัวกันหลอกผีม่อนนอกสคริปต์ ซึ่งจริงๆ แล้วม่อนไม่ได้กลัวผีเลย พอรู้ว่าเพื่อนๆ แกล้งเลยไล่เตะต่อยผี จนกระทั่งอ้นถูกผีสิงเข้าจริงๆ ระหว่างนี้แฟรงค์รุ่นพี่ของแก๊งค์เกรียนก็กลับมาอีกครั้ง เพื่อที่จะช่วยติวหนังสือให้ต๊อก แต่ก็ไม่วายที่แก๊งค์เกรียนจะแซวต๊อกว่าคิดอะไรลึกๆ อยู่รึเปล่า จนต๊อกทนไม่ไหวบอกว่าไม่ได้เป็นอย่างที่พวกเขาคิด และแฟรงค์ก็หายไป | 2 พฤศจิกายน 2557 |  |
| 6 | Episode 6 ระหว่างเรา | แก๊งค์เกรียนได้รับงาน Presentation งานแต่งงานของทิพย์กับหมอกบ หมอเจ้าของคลินิกแห่งหนึ่งที่ทิพย์ใช้บริการอยู่บ่อยๆ ระหว่างการถ่ายทำในส่วนของหมอกบนั้น ทิพย์พบว่าหมอกบเคยมีอดีตภรรยาเป็นหมอที่ทำงานด้วยกันชื่อแพรว ด้วยลักษณะการใช้ชีวิตที่ไม่ตรงกัน ทำให้มีปัญหาอยู่เรื่อยๆ และหมอกบกับหมอแพรวก็ยังไม่ได้จดทะเบียนหย่ากัน ด้านโมนก็ขอนุดีว่าจะกลับไปช่วยแก๊งค์เกรียนเพราะเห็นแก่ว่าทิพย์เป็นพี่สาวของตี๋ แต่นุดีไม่ยอมเพราะตกลงกันไว้แล้วจนทะเลาะกัน ปัญหาวุ่นวายของผู้ใหญ่ และวัยรุ่นครั้งนี้จะจบลงอย่างไร | 9 พฤศจิกายน 2557 | วนิดา เติมธนาภรณ์ ดอม เหตระกูล ทราย เจริญปุระ |
| 7 | Episode 7 ความลับ | เมื่อมาถึงการถ่ายทำ Presentation งานแต่งงานในส่วนของทิพย์ ด้วยประวัติของเธอที่เสียหายกว่าหมอกบเสียอีก ทั้งเรียนไม่จบ พ่อแม่เสียและท้องไม่มีพ่อ จึงให้ตี๋ช่วยแต่งประวัติของตนเองขึ้นมาใหม่ บังเอิญว่าต้น ชายหนุ่มปริศนาที่อ้างว่าเป็นเพื่อนทิพย์สมัยเรียน มาเยี่ยมถึงเชียงใหม่ เพราะเขามารับงานที่นี่พอดี และอยากจะมาแสดงความยินดีที่ทิพย์กำลังจะได้แต่งงาน ความลับที่มาพร้อมกับต้น กำลังจะถูกเปิดเผยให้หมอกบได้รับรู้ และเป็นครั้งแรกของตี๋ ที่กำลังจะได้พบพ่อที่แท้จริง ส่วนโอ๊ตก็ได้รับโจทย์มาว่าต้องพาเฟอร์นิก้ามาร้องเพลงในงานแต่งงาน จึงไปหาเธอที่ร้านอาหารดาดฟ้าของโรงแรมแห่งหนึ่ง ตามที่เธอได้บอกเชิญชวนในยูทูป ดูเหมือนว่าทั้งคู่เริ่มมีความรู้สึกดีๆ กันทีละนิดๆ ซะแล้วล่ะ | 16 พฤศจิกายน 2557 | วนิดา เติมธนาภรณ์ ดอม เหตระกูล สมชาย เข็มกลัด |
| 8 | Episode 8 เบิกเนตรจักรวาล | เมื่อเนติพัฒน์ รุ่นพี่คนสนิทของอ้น ได้ไหว้วานขอให้แก๊งค์เกรียนช่วยถ่ายคลิปวิดีโอ แฉลัทธิเบิกเนตรจักรวาล ที่คอยต้มตุ๋นหลอกลวงชาวบ้านว่าถ้าเป็นสมาชิกลัทธินี้ จะทำให้หายป่วย และหลอกขายสินค้าสารพัด ซึ่งยายของเนติพัฒน์ก็หลงเชื่อไปด้วย แต่งานนี้ดันไปเกี่ยวข้องกับความเป็นความตายของคนด้วยนี่สิ... | 23 พฤศจิกายน 2557 | ณัฐสิทธิ์ โกฏิมนัสวนิชย์ |
| 9 | Episode 9 Back To School | ได้เวลาที่แก๊งค์เกรียนจะกลับไปเรียนหนังสืออีกครั้ง งานนี้พวกเขาได้รับการต้อนรับด้วยสายตาที่ไม่เป็นมิตรของเหล่านักเรียนรุ่นน้อง แต่ยังไม่แย่เท่าชมรมหนังสั้น ที่พวกเขาก่อตั้งกันมาจะถูกยุบ และชมรมดนตรีจะมาใช้ห้องต่อ งานนี้ลำบากที่โอ๊ตเพราะสมาชิกในชมรมดนตรีดันมีเฟอร์นิก้าและริวจิอยู่ในชมรมด้วย แล้วปฏิบัติการทวงคืนชมรมหนังสั้นของแก๊งค์เกรียนจึงเริ่มขึ้น... แม้งานนี้ชมรมหนังสั้นจะถูกยุบไปจริงๆ แต่แก๊งค์เกรียนก็ยอมรับ เพราะต้องการให้โอกาสคนที่มีความฝัน แบบที่พวกเขาเคยได้รับโอกาสจากอาจารย์เสน่ห์ และยังช่วยถ่าย MV เพลงให้กับชมรมดนตรี ตามคำขอของเฟอร์นิก้าอีกด้วย | 30 พฤศจิกายน 2557 | บริบูรณ์ จันทร์เรือง |
| 10 | Episode 10 เกรียนเฮ้าส์ | มีเอกสารส่งมาให้ปราโมทย์ถึงออฟฟิศ มาลีผู้ช่วยเลยถือวิสาสะเปิดดูจึงรู้ว่าปราโมทย์เป็นหนี้หลายล้านบาท ซึ่งมาจากบริษัทเก่าที่ถูกฟ้องล้มละลายเมื่อ 9 ปีที่แล้ว ขณะที่ปราโมทย์ได้รับงานสำคัญให้ทำโฆษณาประกันชีวิตถ้างานนี้สำเร็จ ก็จะนำเงินไปใช้หนี้ได้ครบจำนวน แต่แก๊งค์เกรียนช่วงนี้ก็กำลังกลับไปเรียนหนังสืออยู่ ทำให้ไม่มีเวลามากพอมาช่วยงานให้ เหลือเพียงแต่ตี๋ที่เข้ามาช่วยงานอย่างสม่ำเสมอ ปราโมทย์เลยพยายามโน้มน้าวใจให้แก๊งค์เกรียนกลับไปช่วยงานอีกครั้ง จนมีปากเสียงกับอาจารย์เสน่ห์ ผู้ที่เป็นฝ่ายแนะนำให้แก๊งค์เกรียนไปช่วยงานกับปราโมทย์ และความลับของปราโมทย์ ก็แพร่งพรายถึงหูโอ๊ตเป็นคนแรก จากการบอกเล่าของมาลีที่ลาออกมาทำงานร้านกาแฟตามความฝัน งานนี้ชะตากรรมของเกรียนเฮ้าส์จะเป็นอย่างไรต่อไป | 14 ธันวาคม 2557  | บริบูรณ์ จันทร์เรือง ชูเกียรติ ศักดิ์วีระกุล วิชญ์วิสิฐ หิรัญวงษ์กุล (พิช วงออกัส) |
| 11 | Episode 11 คริสต์มาสกับ ไทม์แคปซูล | หลังจากที่ทำงานเครียดมาทั้งปี ปราโมทย์ก็ตัดสินใจหนีจากเชียงใหม่ไปกรุงเทพฯ แบบเงียบๆ ตี๋ชวนทุกคนมาทำ Time Capsule ของตัวเอง โดยการถ่ายคลิปถึงสิ่งที่อยากบอกกับตัวเองในอีก 5 ปีข้างหน้า ในช่วงนี้ ความสัมพันธ์ของโอ๊ตและเฟอร์นิก้า เริ่มดีขึ้นหลังจากง้องอนกันมานาน ด้านต๊อกก็เหมือนจะรู้หัวใจตัวเอง ส่วนนุดีก็กำลังจะไปเรียนต่อที่ญี่ปุ่น ทำให้โมนแอบเศร้าไม่น้อย นุดีเลยชวนแก๊งค์เกรียนมากินสุกี้ที่เกรียนเฮ้าส์ ทว่ากลับกลายเกิดเรื่องราวร้ายๆ ขึ้น เมื่อตี๋ประสบอุบัติเหตุรถชน ขณะขับรถไปที่เกรียนเฮ้าส์ในคืนนั้นพอดี | 21 ธันวาคม 2557 |  |
| 12 | Episode 12 สัญญาของ วันพรุ่งนี้ (ตอนแรก) | ต่อเนื่องจากตอนที่แล้ว ที่ตี๋ถูกรถชน ทำให้แก๊งค์เกรียนหลายคนเสียใจไม่ใช่น้อยโดยเฉพาะโอ๊ต งานนี้เขาเลยวางแผนที่จะพาตี๋ออกจากโรงพยาบาลไปทำตามสัญญาที่ตี๋เคยให้ไว้ งานนี้ทำให้แก๊งค์เกรียนรู้จักกับคริส เด็กดอยคนซื่อที่ไม่น่าไว้วางใจเท่าไหร่ แต่แก๊งค์เกรียนก็ยอมรับให้ช่วยพาแก๊งค์เกรียนไปที่ทะเลสาบดอยเต่าให้จงได้ ด้านก้อยก็มีเรื่องที่อยากบอกตี๋ เพียงแต่ขอแค่ให้ตี๋ฟื้นขึ้นมาฟังเธอเท่านั้น | 28 ธันวาคม 2557 | วนิดา เติมธนาภรณ์ ดอม เหตระกูล พัฒชาคริต เตชะติ |
| 13 | Episode 12.5 สัญญาของ วันพรุ่งนี้ (ตอนจบ) | ต่อเนื่องจากตอนที่แล้ว ในเช้าวันใหม่ แก๊งค์เกรียนพบว่าคริสหายไป แต่ก็ไม่สนใจ เดินทางไปทะเลสาบดอยเต่า เพื่อที่จะข้ามไปเกาะวาเลนไทน์ที่เขื่อนภูมิพลต่อไป จนเกิดเหตุการณ์ไม่คาดฝันเมื่อเครื่องวัดชีพจรบอกว่าหัวใจตี๋หยุดเต้น และคริสก็มาพอดีพร้อมกับรถอีแต๋น จึงพากลับไปที่โรงพยาบาลซึ่งพาตี๋หนีออกมา เมื่อทิพย์รู้ว่าตี๋หายไปเพราะพวกเขาเลยต่อว่าอย่างหนัก และหมอเจ้าของไข้ก็เรียกตำรวจมาจับแก๊งค์เกรียนไป ก้อยสารภาพกับทิพย์ว่าเธอท้องกับตี๋ ในขณะเดียวกัน ที่เครื่องวัดชีพจรของตี๋ลดลงเหลือ 0 ความพิเศษของตอนนี้ คือบทสัมภาษณ์ของนักแสดงนำทุกคนที่แบ่งปันและพูดคุย ว่าพวกเขาชื่นชอบอะไรในละคร ฉากโดนใจ ฉากท้าทายที่พวกเขาต้องพบเจอ และสิ่งที่พวกเขาอยากเห็นในซีซั่น 2 ซึ่งมีแผนจะออกอากาศให้ชมกันในช่วงเดือนกันยายน พ.ศ. 2558 นี้ | 4 มกราคม 2558 | วนิดา เติมธนาภรณ์ พัฒชาคริต เตชะติ |